23.11.2022
SL
Uradni list Evropske unije
L 303/19
DELEGIRANA UREDBA KOMISIJE (EU) 2022/2291 z dne 8. septembra 2022 o spremembi Priloge I k Uredbi (EU) 2019/1021 Evropskega parlamenta in Sveta o obstojnih organskih onesnaževalih glede heksaklorobenzena (Besedilo velja za EGP)
EVROPSKA KOMISIJA JE –
ob upoštevanju Pogodbe o delovanju Evropske unije, ob upoštevanju Uredbe (EU) 2019/1021 Evropskega parlamenta in Sveta z dne 20. junija 2019 o obstojnih organskih onesnaževalih (1) in zlasti člena 15(1) Uredbe, ob upoštevanju naslednjega: (1)
Z Uredbo (EU) 2019/1021 se izvajajo zaveze Unije iz Stockholmske konvencije o obstojnih organskih onesnaževalih (2) in Protokola o obstojnih organskih onesnaževalih h Konvenciji iz leta 1979 o onesnaževanju zraka na velike razdalje preko meja (3).
(2)
V skladu s členom 3(1) Uredbe (EU) 2019/1021 je pod pogoji iz člena 4 navedene uredbe prepovedana proizvodnja, dajanje v promet in uporaba snovi s seznama v Prilogi I, in sicer samih, v zmeseh ali v izdelkih.
(3)
Heksaklorobenzen je v Prilogi I k Uredbi (EU) 2019/1021 naveden brez mejne vrednosti nenamerne sledi onesnaževala.
(4)
Člen 15(1) Uredbe (EU) 2019/1021 Komisijo pooblašča za sprejemanje delegiranih aktov, da spremeni obstoječe vnose v Prilogi I, tako da se prilagodijo znanstvenemu in tehničnemu napredku.
(5)
Komisija je ugotovila prisotnost heksaklorobenzena kot nečistoče v nekaterih snoveh, zmeseh in izdelkih, vključno s pesticidi, kloriranimi topili, črnili, premazi, barvami in tonerji, snovjo za obdelavo lesa in tekstila ter plastiko.
(6)
Za pojasnitev pravnega položaja in olajšanje izvrševanja v zvezi z uporabo snovi, zmesi ali izdelkov, ki vsebujejo heksaklorobenzen kot nenamerno sled onesnaževala, bi bilo treba za heksaklorobenzen določiti mejno vrednost nenamernih sledi onesnaževala 10 mg/kg (0,001 mas.
%).
(7)
Uredbo (EU) 2019/1021 bi bilo treba zato ustrezno spremeniti –
SPREJELA NASLEDNJO UREDBO:
Člen 1 Priloga I k Uredbi (EU) 2019/1021 se spremeni v skladu s Prilogo k tej uredbi.
Člen 2 Ta uredba začne veljati dvajseti dan po objavi v Uradnem listu Evropske unije.
(1) UL L 169, 25.6.2019, str. 45.
(2) UL L 209, 31.7.2006, str. 3.
(3) UL L 81, 19.3.2004, str.
37.